# OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 28.6.2018

Prítomní:

Podľa prezenčnej listiny 6 poslancov OZ,  starosta obce Ing. Ladičkovský Štefan, pracovníčka Ing. Valéria Dvulitová, hlavná kontrolórka obce Mária Jakubová

Neprítomní : Ing. Michal Hric – ospravedlnený

Zapisovateľ : Ing. Valéria Dvulitová

Návrhová komisia:

Anna Mošková

Jaroslav Kontúľ

Overovatelia zápisnice:

Ľubomír Žák

Vladimír Majerčín

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie záverečného účtu obce Topoľovka za rok 2017.
6. Prerokovanie Plánu kontrólnej činnosti hlavnej kontrolórky na 2.polrok 2018
7. Rôzne
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Ľubomír Žák a Vladimír Majerčín. Tento návrh bol jednomyseľne schválený. Za zapisovateľa bola určená Ing. Valéria Dvulitová. Do návrhovej komisie starosta obce navrhol Annu Moškovú a Jaroslava Kontúľa. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené, resp. sú v plnení.

K bodu 5 :

Starosta obce v tomto bode predložil návrh na prerokovanie a schválenie záverečného účtu obce za rok 2017. Tento návrh bol zverejnený na obecnej tabuli a webovej stránke obce. Hlavná kontrolórka obce predložila k návrhu záverečného účtu obce odborné stanovisko. Po prerokovaní návrhu prítomní poslanci schválili záverečný účet a celoročné hospodárenie obce Topoľovka za rok 2017 bez výhrad a zároveň schválili prevod prebytku hospodárenia vo výške 54.644,39 eur do fondu rezerv. Za schválenie hlasovalo 5 poslancov, zdržala sa hlasovania poslankyňa Šramová. Prítomní poslanci zároveň vzali na vedomie odborné stanovisko hlavnej kontrolórky obce k návrhu záverečného účtu obce za rok 2017.

K bodu 6:

V tomto bode hlavná kontrolórka obce predložila plán kontrólnej činnosti na 2.polrok 2018. Po prerokovaní obecné zastupiteľstvo vzalo na vedomie tento plán.

K bodu 7 :

V tomto bode starosta obce informoval prítomných o zrealizovaní projektu Rekonštrukcia miestnej komunikácie k cintorínu a oprava miestnej komunikácie na Mokriny. Prítomní poslanci schválili rozpočtové opatrenie na úhradu faktúry za opravu miestnych komunikácií a spolufinancovanie nákladov na realizáciu projektu Rekonštrukcie miestnej komunikácie k cintorínu. Starosta obce ďalej informoval prítomných o usporiadaní športového popoludnia pre deti 1.7.2018 a prebiehajúcom verejnom obstarávaní dodávateľa multifunkčného ihriska.

K bodu 8 :

V tomto bode starosta obce informoval prítomných o čistení potoku smerom na Mokriny správcom toku.

K bodu 9 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh na uznesenie bol prítomnými poslancami jednomyseľne schválený.

K bodu 10 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za účasť na rokovaní.

Ing. Ladičkovský Štefan

starosta obce

### OBECNÉ ZASTUPITEĽSTVO TOPOĽOVKA.

### UZNESENIE č. 21/2018

### zo zasadnutia Obecného zastupiteľstva v Topoľovke konaného dňa 28.6.2018.

### Obecné zastupiteľstvo v Topoľovke na svojom zasadnutí dňa 28.6.2018 po prerokovaní jednotlivých bodov programu :

### BERIE NA VEDOMIE :

### Správu o kontrole plnenia uznesenia z predchádzajúceho zasadnutia OZ

### Diskusné príspevky poslancov OZ

1. Odborné stanovisko hlavnej kontrolórky obce k návrhu záverečného účtu obce za rok 2017
2. Návrh plánu kontrólnej činnosti hlavnej kontrolórky obce na 2.polrok 2018
3. **SCHVÁĽUJE** :

1 .Program rokovania

2. Overovateľov zápisnice, návrhovú komisiu a zapisovateľa podľa textu v zápisnici.

3. Záverečný účet obce a celoročné hospodárenie obce za rok 2017 bez výhrad

4. Prevod prebytku hospodárenia vo výške 54.644,39 do fondu rezerv

5. Rozpočtové opatrenie pre úhradu opravy miestných komunikácií a rekonštrukcie miestnych komunikácií k cintorínu

Ing. Štefan Ladičkovský

Starosta obce :

### Overovatelia zápisnice :

### Ľubomír Žák

### Vladimír Majerčín